# Crisomeloïdeus

Els crisomeloïdeus (Chrysomeloidea) són una gran superfamília de coleòpters polífags. N'hi ha desenes de milers d'espècies, la majoria dins les famílies Cerambycidae i Chrysomelidae. La majoria s'alimenten de matèria vegetal, tant en estat larvari com quan són adults i nombroses espècies són plagues agrícoles o forestals.

## Característiques

La principal característica d'aquesta superfamília són els seus tarsos criptopentàmers, és a dir, compostos per cinc segments, però el penúltim d'ells és molt petit i queda més o menys ocult en el tercer, que és gran, bilobulat i aplanat.

## Història natural

Es tracta de coleòpters eminentment fitòfags. Moltes larves de cerambícids es desenvolupen a l'interior de la fusta, i poden produir danys en arbres o fusta posada en obra; els adults poden ser florícoles o simplement no s'alimenten. La majoria dels crisomèlids viuen, tant en estat larvari com adult, a costa de vegetació herbàcia o fulles d'arbres, i poden atacar plantes cultivades i causant plagues; algunes espècies són temibles defoliadors; altres (Bruchinae) són importants plagues de cereals emmagatzemats, ja que es desenvolupen a l'interior de les llavors.

## Taxonomia

La superfamília Chrysomeloidea inclou les següents famílies i subfamílies:
* Família Oxypeltidae Lacordaire, 1868
* Família Vesperidae Mulsant, 1839
** Subfamília Philinae Thomson, 1861
** Subfamília Vesperinae Mulsant, 1839
** Subfamília Anoplodermatinae Guérin-Méneville, 1840
* Família Disteniidae Thomson, 1861
* Família Cerambycidae Latreille, 1802
** Subfamília Parandrinae Blanchard, 1845
** Subfamília Prioninae Latreille, 1802
** Subfamília Lepturinae Latreille, 1802
** Subfamília Spondylidinae Audinet-Serville, 1832
** Subfamília Necydalinae Latreille, 1825
** Subfamília Dorcasominae Lacordaire, 1868
** Subfamília Apatophyseinae Lacordaire, 1869
** Subfamília Cerambycinae Latreille, 1802
** Subfamília Lamiinae Latreille, 1825
* Família Megalopodidae Latreille, 1802
** Subfamília Megalopodinae Latreille, 1802
** Subfamília Palophaginae Kuschel and May, 1990
** Subfamília Zeugophorinae Böving and Craighead, 1931
* Família Orsodacnidae Thomson, 1859
** Subfamília Orsodacninae Thomson, 1859
** Subfamília Aulacoscelidinae Chapuis, 1874
* Família Chrysomelidae Latreille, 1802
** Subfamília Sagrinae Leach, 1815
** Subfamília Bruchinae Latreille, 1802
** Subfamília Donaciinae Kirby, 1837
** Subfamília Criocerinae Latreille, 1804
** Subfamília Chrysomelinae Latreille, 1802
** Subfamília Galerucinae Latreille, 1802
** Subfamília Lamprosomatinae Lacordaire, 1848
** Subfamília Cryptocephalinae Gyllenhal, 1813
** Subfamília Eumolpinae Hope, 1840
** Subfamília Spilopyrinae Chapuis, 1874
** Subfamília Synetinae LeConte and Horn, 1883
** Subfamília Protoscelidinae † Medvedev, 1968
Alguns especialistes han suggerit treure els Cerambycidae i famílies relacionades (Disteniidae, Oxypeltidae, i Vesperidae) de Chrysomeloidea per crear una superfamília separada "Cerambycoidea" (p.e.,), però no hi ha l'evidència que aquest nou grup sigui monofilètic.

## Referències

* ↑ Bouchard, P. et al.2011. Family-group names in Coleoptera (Insecta). ZooKeys 88: 1.
* ↑ P. Švácha and M.L. Danilevsky (1990) Cerambycoid larvae of Europe and Soviet Union (Coleoptera Cerambycoidea). Part I. Entomologia Generalis, 15(3): 202.